CELEX: 22009D0081
Language: hr
Date: 2009-07-03 00:00:00
Title: Odluka Zajedničkog odbora EGP-a br. 81/2009 od 3. srpnja 2009. o izmjeni Priloga IV. (Energija) i Priloga XXI. (Statistika) Sporazumu o EGP-u

11/Sv. 089
            
            
               HR
            
            
               Službeni list Europske unije
            
            
               290
            
         22009D0081
   
               L 277/32
            
            
               SLUŽBENI LIST EUROPSKE UNIJE
            
            
               03.07.2009.
            
         
      ODLUKA ZAJEDNIČKOG ODBORA EGP-a
   br. 81/2009
   od 3. srpnja 2009.
   o izmjeni Priloga IV. (Energija) i Priloga XXI. (Statistika) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog IV. Sporazumu izmijenjen je Odlukom Zajedničkog odbora EGP-a br. 101/2008 od 26. rujna 2008. (1)
               
            
         
               (2)
            
            
               Prilog XXI. Sporazumu izmijenjen je Odlukom Zajedničkog odbora EGP-a br. 73/2009 od 29. svibnja 2009. (2)
               
            
         
               (3)
            
            
               Uredbu (EZ) br. 1099/2008 Europskog parlamenta i Vijeća od 22. listopada 2008. o energetskoj statistici (3) treba unijeti u Sporazum,
            
         ODLUČIO JE:
   Članak 1.
   Iza točke 27. (Uredba (EZ) br. 1775/2005 Europskog parlamenta i Vijeća) Priloga IV. Sporazumu umeće se sljedeća točka:
   
               „28.
            
            
               
                  32008 R 1099: Uredba (EZ) br. 1099/2008 Europskog parlamenta i Vijeća od 22. listopada 2008. o energetskoj statistici (SL L 304, 14.11.2008., str. 1.) (4).
            
         Članak 2.
   Iza točke 26. (Direktiva Vijeća br. 90/377/EEZ) Priloga XXI. Sporazumu umeće se sljedeća točka:
   
               „26.a
            
            
               
                  32008 R 1099: Uredba (EZ) br. 1099/2008 Europskog parlamenta i Vijeća od 22. listopada 2008. o energetskoj statistici (SL L 304, 14.11.2008., str. 1.).
               U smislu ovog Sporazuma vrijede odredbe ove Uredbe sa sljedećim prilagodbama:
               Lihtenštajn je oslobođen prikupljanja podataka potrebnih na temelju ove Uredbe osim podataka o uvozu i izvozu različitih energetskih proizvoda i proizvodnji električne energije za godišnju energetsku statistiku (Prilog B).”
            
         Članak 3.
   Tekst Uredbe (EZ) br. 1099/2008 na islandskom i norveškom jeziku, koji se objavljuje u Dodatku o EGP-u Službenom listu Europske unije, vjerodostojan je.
   Članak 4.
   Ova Odluka stupa na snagu 4. srpnja 2009., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (5).
   Članak 5.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 3. srpnja 2009.
      
         
            Za Zajednički odbor EGP-a
         
         
            Predsjednica
         
         Oda Helen SLETNES
         
      
   
   
      (1)  SL L 309, 20.11.2008., str. 24.
   
      (2)  SL L 232, 3.9.2009., str. 30.
   
      (3)  SL L 304, 14.11.2008., str. 1.
   
      (4)  Navedeno ovdje samo u informativne svrhe: za primjenu vidjeti Prilog XXI. o statistici.”
   
      (5)  Ustavni zahtjevi nisu navedeni.